钦定古今图书集成/明伦汇编/闺媛典/第352卷 > 《神女赋》杨修
## 钦定古今图书集成/明伦汇编/闺媛典/第352卷 > 《神女赋》杨修

“惟元媛之逸女，育明曜乎皇庭，吸朝霞之芬液，澹浮
游乎太清。余执义而潜厉，乃感梦而通灵，盛容饰之
本艳，奂龙采而凤荣。翠黼翚裳，纤縠之褂，顺风揄扬，
乍合乍离，飘若兴动，玉趾未移，详观元妙，与世无双。
华面玉粲，韡若芙蓉。肤凝理而琼洁，体鲜弱而柔鸿。
回肩襟而动合，何俯仰之妍工。嘉今夜之幸遇，获帷”
裳乎期同。情沸踊而思进，彼严厉而静恭。微讽说而
宣谕，色欢怿而我从。